Pentru că avem mai multe servicii de streaming și mai multe seriale ca niciodată, începe să devină din ce în ce mai greu să alegi un serial care să merite. Așa că, dacă nu vrei să stai să scroll-ezi la infinit pe Netflix, HBO Max sau altele, în căutarea celei mai bune variante și ca să nu fii prins de paralizia alegerii, ne-am consultat între noi, în redacția Panorama, și venim în ajutorul tău.
Sunt șapte seriale care ne-au plăcut nouă în mod special, în ultima vreme. Lista e diversă: comedii, drame, acțiune sau chiar documentare, poți să alegi ce e mai potrivit pentru tine.